সাখাওয়াত হোসেন রনি

মোহাম্মদ সাখাওয়াত হোসেন রনি (জন্ম: ৮ অক্টোবর ১৯৯১; সাখাওয়াত রনি নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব ফর্টিস এবং বাংলাদেশ জাতীয় দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন কেন্দ্রীয় আক্রমণভাগের খেলোয়াড় হিসেবে খেলে থাকেন।

২০০৫–০৬ মৌসুমে, বাংলাদেশী ক্লাব মুক্তিযোদ্ধা সংসদের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন। অতঃপর ২০০৬–০৭ মৌসুমে তিনি ঢাকা মোহামেডানে যোগদান করেছেন। ঢাকা মোহামেডানে মাত্র ১ মৌসুম অতিবাহিত করার পর চট্টগ্রাম আবাহনীর সাথে চুক্তি স্বাক্ষর করেছেন, যেখানে তিনি ৮টি গোল করেছেন। পরবর্তীকালে, তিনি শেখ রাসেল, ঢাকা আবাহনী, শেখ জামাল এবং চট্টগ্রাম আবাহনীর হয়ে খেলেছেন। ২০২২–২৩ মৌসুমে, তিনি চট্টগ্রাম আবাহনী হতে বাংলাদেশী ক্লাব ফর্টিসে যোগদান করেছেন।

২০১১ সালে, রনি বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ২০ ম্যাচে ৮টি গোল করেছেন। দলগতভাবে, রনি এপর্যন্ত ২টি শিরোপা জয়লাভ করেছেন, যার উভয়েই শেখ জামালের হয়ে জয়লাভ করেছেন।

প্রারম্ভিক জীবন
মোহাম্মদ সাখাওয়াত হোসেন রনি ১৯৯১ সালের ৮ই অক্টোবর তারিখে বাংলাদেশের ঢাকায় জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
২০১১ সালের ২১শে মার্চ তারিখে, মাত্র ১৯ বছর ৫ মাস ১৪ দিন বয়সে, রনি ফিলিস্তিনের বিরুদ্ধে ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৭৫তম মিনিটে মধ্যমাঠের খেলোয়াড় মেহেদী হাসান উজ্জ্বলের বদলি খেলোয়াড় হিসেবে তিনি মাঠে প্রবেশ করেন; ম্যাচটিতে বাংলাদেশ ২–০ গোলের ব্যবধানে পরাজিত হয়েছিল। বাংলাদেশের হয়ে অভিষেকের বছরে রনি মাত্র ১ ম্যাচে অংশগ্রহণ করেছেন। জাতীয় দলের হয়ে অভিষেকের ১ বছর ১১ মাস ১২ দিন পর, বাংলাদেশের জার্সি গায়ে প্রথম গোলটি করেন; ২০১৩ সালের ৪ঠা মার্চ তারিখে, নেপালের বিরুদ্ধে ম্যাচের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন।

পরিসংখ্যান
আন্তর্জাতিক

 দল  সাল  ম্যাচ  গোল বাংলাদেশ  ২০১১  ১  ০ ২০১২  ১  ০ ২০১৩  ৪  ৩ ২০১৫  ৬  ৩ ২০১৬  ৫  ২ ২০১৮  ৩  ০ সর্বমোট  ২০  ৮

আন্তর্জাতিক গোল
 গোল  তারিখ  মাঠ  প্রতিপক্ষ    ফলাফল  প্রতিযোগিতা   ১  ৪ মার্চ ২০১৩  দশরথ রঙ্গশালা, কাঠমান্ডু, নেপাল    ১–০  ২–০  ২০১৪ এএফসি চ্যালেঞ্জ কাপ বাছাইপর্ব  ২  ২–০ ৩  ৬ মার্চ ২০১৩    ২–০  ৪–০  ৪  ১৭ ডিসেম্বর ২০১৫  বঙ্গবন্ধু জাতীয় স্টেডিয়াম, ঢাকা, বাংলাদেশ    ১–০  ১–০  প্রীতি ম্যাচ  ৫  ২৮ ডিসেম্বর ২০১৫  ত্রিভন্দ্রুম আন্তর্জাতিক স্টেডিয়াম, কেরল, ভারত    ২–০  ৩–০  ২০১৫ সাফ চ্যাম্পিয়নশিপ  ৬  ৩–০ ৭  ৮ জানুয়ারি ২০১৬  শামসুল হুদা স্টেডিয়াম, যশোর, বাংলাদেশ    ১–০  ৪–২  প্রীতি ম্যাচ  ৮  ৪–২

তথ্যসূত্র

বহিঃসংযোগ





বিষয়শ্রেণী:১৯৯১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:শেখ জামাল ধানমন্ডি ক্লাবের ফুটবলার
বিষয়শ্রেণী:চট্টগ্রামের ক্রীড়াবিদ
বিষয়শ্রেণী:বাংলাদেশের পুরুষ আন্তর্জাতিক ফুটবলার
বিষয়শ্রেণী:আবাহনী লিমিটেডের (চট্টগ্রাম) ফুটবলার
বিষয়শ্রেণী:আবাহনী লিমিটেডের (ঢাকা) ফুটবলার
বিষয়শ্রেণী:মোহামেডান স্পোর্টিং ক্লাবের (ঢাকা) ফুটবলার
বিষয়শ্রেণী:মুক্তিযোদ্ধা সংসদ ক্রীড়া চক্রের ফুটবলার
বিষয়শ্রেণী:শেখ রাসেল ক্রীড়া চক্রের ফুটবলার
বিষয়শ্রেণী:ফর্টিস ফুটবল ক্লাবের খেলোয়াড়
বিষয়শ্রেণী:১৯৯৩-এ জন্ম
বিষয়শ্রেণী:ঢাকার ফুটবলার
বিষয়শ্রেণী:বাংলাদেশ ফুটবল লিগের খেলোয়াড়
বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
বিষয়শ্রেণী:বাংলাদেশী পুরুষ ফুটবলার
বিষয়শ্রেণী:বাংলাদেশের আন্তর্জাতিক যুব ফুটবলার
বিষয়শ্রেণী:পুরুষ ফুটবল ফরোয়ার্ড